CELEX: 62020CN0353
Language: bg
Date: 2020-07-31 00:00:00
Title: Дело C-353/20: Преюдициално запитване от Tribunal de l’Entreprise du Hainaut, division de Charleroi (Белгия), постъпило на 31 юли 2020 г. — Skeyes/Ryanair DAC, по-рано Ryanair Ltd

12.10.2020   
            
            
               BG
            
            
               Официален вестник на Европейския съюз
            
            
               C 339/8
            
         
      Преюдициално запитване от Tribunal de l’Entreprise du Hainaut, division de Charleroi (Белгия), постъпило на 31 юли 2020 г. — Skeyes/Ryanair DAC, по-рано Ryanair Ltd
      (Дело C-353/20)
      (2020/C 339/10)
      Език на производството: френски
      
         Запитваща юрисдикция
      
      Tribunal de l’Entreprise du Hainaut, division de Charleroi
      
         Страни в главното производство
      
      
         Молител: Skeyes
      
         Ответник: Ryanair DAC, по-рано Ryanair Ltd
      
         Преюдициални въпроси
      
      
                  1)
               
               
                  Трябва ли Регламент № 550/2004 (1), и по-специално член 8 от него, да се тълкува в смисъл, че разрешава държавите членки да изключат от контрола, упражняван от съдилищата на тази държава членка, твърдяно неизпълнение на задължението за предоставяне на услуги от доставчик на аеронавигационно обслужване или разпоредбите на Регламента трябва да се тълкуват в смисъл, че задължават държавите членки да предвидят ефикасна правна защита срещу твърдяното неизпълнение, като се взема предвид естеството на предоставяните услуги?
               
            
                  2)
               
               
                  Трябва ли Регламент № 550/2004, доколкото пояснява, че „[о]сигуряването на аеронавигационно обслужване, както се предвижда от настоящия регламент, е свързано с упражняване на пълномощия от обществен орган, които нямат икономически характер, който да оправдае прилагането на правилата на Договора за конкуренцията“, да се тълкува в смисъл, че изключва не само правилата на самата конкуренция, но и всички други правила, приложими към публичните предприятия, действащи на пазара на стоки и услуги, които имат косвено влияние върху конкуренцията, като тези, които забраняват пречките пред свободата на стопанската инициатива и предоставянето на услуги?
               
            
         (1)  Регламент (ЕО) № 550/2004 на Европейския парламент и на Съвета от 10 март 2004 година за осигуряването на аеронавигационно обслужване в единното европейско небе (Регламент за осигуряване на обслужване) (ОВ L 96, 2004 г., стр. 10; Специално издание на български език, 2007 г., глава 7, том 12, стр. 239).